Prisong vu Schraasseg
De Prisong vu Schraasseg, offiziell Centre pénitentiaire de Luxembourg, ass de Prisong vu Lëtzebuerg an ënnersteet dem Justizministère.

E läit um Kuelebierg an der Gemeng Schëtter, ronn ee Kilometer westlech vum Zentrum vu Schraasseg ewech. Den Accès fir dohinner geet vun der N28 tëscht Sandweiler an Éiter aus.

De 15. Mee 1984 sinn déi 228 Prisonéier aus dem Prisong am Gronn (deen zougemaach gouf) an dee Schraasseger geplënnert.

3 Joer dono war d'Gebai schonns iwwerbeluecht. En zweet Gebai gouf gebaut, ma och dat war geschwë chronesch iwwerëllt.

Den 19. Juni 2014 gouf an der Chamber e Gesetz gestëmmt, an der Gemeng Suessem, um Lieu-dit Uerschterhaff, e weidere Prisong ze bauen, fir déi Leit, déi an Untersuchungshaft sinn.. Dëse gouf am November 2023 a Betrib geholl. 

Just ier de Suessemer Prisong a Betrib geholl gouf, ware 670 Leit zu Schraasseg inhaftéiert. Am Juli 2023 waren et der nach 334. De Prisong huet ewell eng Capacitéit vu 400 Plaze fir Männer a 50 fir Fraen.

De Prisong zu Schraasseg besteet aus 10 Haftbléck, fir 70 bis maximal 85 Prisonéier. All Block besteet aus enger Dosen Zellen, engem Raum mat enger klenger Kichen an engem Wäschraum mat 6 Duschen. Tëscht 12 an 17 Auer, a vun 18 bis 21 Auer, sinn d'Zellendieren am Prinzip op. Fir all Block sinn 3-4 Giichtecher do. Déi Gefaangen hunn Usproch op bis zu 10 Stonne Besuch am Mount; och 'Sex-Besich' (woufir et speziell Raim gëtt) sinn 2 Stonnen am Mount méiglech.

De Fraentrakt ass am ale Gebai. Do waren am Juli 2023 32 Fraen inhaftéiert (knapps d'Hallschecht vun hinnen - 15 - an Untersuchungshaft).

Déi Gefaangen hunn d'Recht, eng Stonn an der frëscher Loft ze verbréngen, an eng Stonn an enger Sportshal. Weider gëtt et tëscht dem neien an alen Trakt eng Hal mat 6 Atelieren, wou Gefaangener kënne schaffen. Eng 60 weider Aarbechtspalze sinn an der Wäscherei an an der Kichen.

Direktere vum Prisong

Kuckt och 
 Centre pénitentiaire de Givenich

Um Spaweck 

Prisongen zu Lëtzebuerg
Gemeng Schëtter